गोदान दिल्ली , 9 नभेम्बर : आमेरिकानि बिसायख'थियाव देरहानायनि उनाव गोदानै सायख'जानाय लेङाइ हादतगिरि कमला हेरिसआ आमेरिकानि सुबुंफोरनो साबायखर बावहरनानै बुङोदि , जोंनाव साबसिन इयुन दानायनि गोहोया फैबाय जोंनि सायाव फोथायनाय लाखिनायनि थाखाय गासै आमेरिकानि सुबुंफोरनो साबायखर बावहरबाय । लोगोसे बिथाङ पार्टिनि मावसुमाफोर आरो फोसावदिं हाबाफारिजों लोब्बा गोनां समाज सिबियारिफोरनोबो साबायखर बावहरनानै बुङोदि , एसेबां गोबां सुबुंफोरजों सरजाबनायनि थाखाय फोसावनायाव नांथाबनाय लोगोफोर आरो समाज सिबियारिफोरनिसिम साबायखर बावहरबाय । मानोना बेनि सिगां माब्लाबाबो एसेबां सुबुंफोरा सरजाबफेराखैमोन । बेनि सोमोन्दै कमला हेरिसआ बुङोदि , जोंनि सुबुंतन्त्रनि रैखाथिनि थाखाय जिउ बावसोमनो दाबि देखाङो । नाथाय बेयावबो मोनसे गोजोन्नाय आरो रंजानायखौ नुहरो , मानोना जोंनियाव दा मोनसे साबसिन इयुनखौ दानायनि गोहो दसै । अदेबानि कमलाआ बुंबावदोंदि , बै आइजोफोरनो साबायखर बावहरो जायनि जाहोनाव जों दिनै बेसिम सौफैदों । आंनि बिमा श्यामला गपालन हेरिसआ 19 बोसोर बैसोयावनो भारतनिफ्राय बेयाव फैदोंमोन । 
कमला हेरिसआ आमेरिकानि सुबुंफोरनो साबायख'र बाउदों